Aqcic akked weltma-s d atmaten teǧǧa-ten-id yemma-tsen d igujilen, d atmaten ur sɛin baba-tsen ur sɛin yemma-tsen, qqimen akken-nni. Aqcic-nni meqqar, taqcict-nni mecṭuḥet, yuɣal ttureban-d akken-nni yuɣal uqcic-nni iḥemmel weltma-s nni, iḥemmel-itt, yeɣleb-itt, iḥemmel-itt, yuɣal yezweǧ yewwi-d tameṭṭut, tameṭṭut-nni tekrah taqcict-nni, yanegma-s nni, llant akken-nni, llan akken di tlata yid-sen, tekrah-itt, gma-s nni iḥemmel-itt, ma d nettat tekrah-itt, tettmuqul kan ansi ara s-d-tekk, acu ara stexddem, yuɣal maḥsub meqqret teqcictnni, tqeddec.